ལིས་ཀྲན་ཧྲུའུ་ཡིས་གསུངས་རྒྱུར།སྔོན་ཆད་ཀྲུའུ་ཞི་ཞི་ཅིན་ཕིང་གིས་རྒྱལ་སྤྱིའི་གནས་བབ་ལ་འགྱུར་ལྡོག་ཅི་འདྲ་བྱུང་རུང་ཀྲུང་གོ་ཕྱོགས་ཀྱིས་དུས་དང་རྣམ་པ་ཀུན་ཏུ་ཀྲུང་གོ་དང་ཁུ་པའི་ཡུན་རིང་གི་མཛའ་མཐུན་འབྲེལ་བ་དེ་གོ་གནས་གལ་ཆེན་དུ་འཇོག་པ་ཡིན་ཞེས་བསྟན།ཀྲུའུ་ཞི་ཞི་ཅིན་ཕིང་གིས་བཏོན་པའི་ཁུ་པའི་བྱེད་ཕྱོགས་ལྟར།བློ་བརྟན་འགྱུར་མེད་སྒོས་ཕན་ཚུན་བར་གྱི་མཛའ་མཐུན་འབྲེལ་བ་ཇེ་ཟབ་ཏུ་གཏོང་བ་དང་།བློ་བརྟན་འགྱུར་མེད་སྒོས་གཉིས་ཕན་མཉམ་རྒྱལ་གྱི་མཉམ་ལས་གཏིང་ཟབ་ཏུ་སྤེལ་བ།བློ་བརྟན་འགྱུར་མེད་སྒོས་བཅོས་སྒྱུར་འཕེལ་རྒྱས་ཀྱི་གྲོགས་པོ་བཟང་བོ་བྱེད་དགོས།ཀྲུང་གོ་རྒྱལ་ཡོངས་དམངས་ཆེན་གྱིས་ཁུ་པའི་རྒྱལ་ཡོངས་དམངས་ཆེན་དང་མཉམ་དུ་རྒྱལ་ཁབ་གཉིས་ཀྱི་འགོ་གཙོས་བཏོན་པའི་ཐུན་མོང་གི་ལྟ་ཚུལ་དངོས་འབེབས་བཟང་བོ་བྱེད་པ་དང་བརྗེ་རེས་མཉམ་ལས་ལ་ཤུགས་སྣོན་ཞིང་ཕན་ཚུན་ལ་སློབ་སྦྱོང་དང་དཔྱད་གཞིར་བཟུང་ནས།ཀྲུང་གོ་དང་ཁུ་པའི་འབྲེལ་བ་དེ་དུས་སྐབས་གསར་བར་སྔར་ལས་འཕེལ་རྒྱས་སུ་འགྲོ་བར་སྐུལ་འདེད་གཏོང་འདོད་ཡོད་ཟེར།